c: text/html

text:
…Otros esperan que resistas
que les ayude tu alegría
tu canción entre sus canciones.
José Agustín Goytisolo
Anem Òc ! 2012
La lenga occitana pòt pas èstre absenta del debat public
La tenguda d'una granda manifestacion en favor de la lenga occitana en 2012, abans l'eleccion presidenciala, es una promessa faita publicament al mes d'octobre de 2009. A l'epòca aviái la responsabilitat d'una de las composantas de Anem Òc ! e pas de las mendras : l'IEO. Pòdi dire sens mentir que l'IEO foguèt a l'origina d'aquela idèa o al mens pòdi afirmar qu'es l'IEO que formulèt la proposicion d'una granda manifestacion en favor de la lenga occitana. Segur, èra una idèa qu'èra nascuda dins lo cap de maitas personas. Las idèas son lo produit de tantes factors qu'es pas totjorn de bon dire d'ont venon. Se l'IEO èra pas lo brèç de l'idèa ne foguèt al mens lo formulator, lo que cambièt una idèa encara fosca en projècte concret.
Me sentissi donc una responsabilitat dins la seguida quitament se soi pas mai en carga de l'IEO e se participi pas mai als acamps d'Anem Òc ! dempuèi qu'èi pres d'autras responsabilitats, mas totjorn al servici de la lenga occitana.
En 2009 me soi engatjat devant milierats de personas a contunhar. Una promessa aquò compta.
Per aquesta rason soi convençut que devem seguir sul camin de la reivindicacion publica en favor de la lenga. Devèm mai que jamai portar lo messatge qu'es lo de Caracassona 2005, puèi de Besièrs 2007 e de Carcassona, encara un còp, en 2009.
L'occitanisme recampat
Un primièr còp, en 2005, faguèrem la pròva que l'occitanisme recampat a l'entorn de quauques elements simples de reivindicacion èra capable de far quicòm de grand, d'estrambordant, portaire d'energia pels que començavan d'èstre cansats de trabalhar sols dins lor canton.
En 2007 faguèrem la pròva que podiam far mai grand e qu'èra possible d'aculhir d'autres defenseires de la lenga malgrat nòstras diferéncias. Espèri atal d'aver participat a far dintrar oficialament lo Felibrige dins la granda familha d'Anem Òc ! Disi oficialament pr'amor ja en 2005 de felibres nos avián acompanhats dins la primièra manifestacion.
Totes sentissiam qu'èra lo moment de o far e pensi pas que digun o posca regretar ; ni las associacions occitanistas ni lo Felibrige.
En 2012 se jogarà un moment de vida politica important. Quala que siá nòstre punt de vista sus la question, l'eleccion a la presidéncia de la Republica es un moment fòrt de mobilizacion politica e d'atencion dels responsables politics a çò que se ditz dins la societat.
L'occitanisme e tots los que demandan justícia e reconeissença per la lenga occitana fan partida de la societat. Donc se devon far ausir.
Es urgent d'organizar aquela manifestacion. Lo temps es comptat. Es complicat d'organizar un tal eveniment. Es urgent tanben de trobar un lòc per aquò far.
Las edicions precedentas foguèron de moments importants de mediatizacion quitament se d'unes tròban que o foguèron pas pro. Pasmens, jamai dins l'istòria de nòstra lenga avèm agut tant espaci mediatic. Avèm ganhat una plaça dins los mèdias qu'abans nos èra pas jamai donada, que se parlava totjorn de las autras lengas e nosautres èrem dins los ....punts de suspension.
I sèm pas mai.
Los promotors de las autras lengas ara nos espèran. Espèran qu'ausiràn lèu aquel Anem Òc ! que lor permetèt tanben a eles de se reconéisser. L'espelida d'una reivindicacion fòrta, populara e audibla en favor de la lenga « regionala » mai parlada en França foguèt per eles una fòrça bona novèla. De basques e de bretons m'an demandat recentament çò que se passarà en cò nòstre e quand. Vòlon saber çò que farem per organizar quicòm lo meteis jorn. Cossí respondre que nosautres farem pas res. Ieu pòdi pas.
Ont e per demandar qué ?
Sabi los debats a l'entorn del lòc futur de la manifestacion. Dirai que de tota faiçon i a urgéncia ara per prendre una decision e de la prendre en foncion dels interèsses de la lenga.
La vila de Tolosa es la possibilitat que me sembla mai bona qual que siá lo punt de vista. Es una de las vilas màgers del país d'òc. Es una vila granda que comença de far quicòm per la lenga ; e malurosament son pas encara pro atal.
Es una vila ont se tròban TOTES los mèdias exagonals (ràdios, televisions, correspondents de fòrça quotidians etc...) e es una vila que, en periòde electoral, es possible de i venir en una ora d'avion, de faiçon fòrça regulara.
Es una vila ont i a de militants que son lèstes per participar a l'organizacion. Es una vila accessibla. Segur es pas tan centrala coma Carcassona mas a pas res a veire ; amb Tolosa passam a un autre nivèl.
Es subretot la vila de totes los que parlan la lenga. I nasquèron d'associacions occitanistas coma i nasquèron d'autras associacions qu'an una autra sensibilitat.
Disi tanben que l'argument segon lo qual cal far la manifestacion dins un endret ont n'an de besonh val pas. Avèm fait doas manifestacions a Carcassona e vesèm çò qu'a donat. La vila a pas sabut tirar profieit d'aquel present que li faguèrem. Es dins d'autres parçans que las causas an avançat. E las manifestacions i son per quicòm.
Las doas autras vilas grandas, de la talha de Tolosa, serián encara mai descentradas (Marselha, Bordèu).
Volèm la lei !
Podèm far de Anem Òc 2012 ! un grand eveniment qu'aurà una portada per nòstra lenga mas tanben per totas las lengas ditas regionalas en demanda d'una legislacion e d'una reconeissença.
Totes, tantes que sèm, qual que sián nòstras opinions politicas, nòstra color de pèl o nòstras conviccions podèm metre en plaça lo recampament qu'espèran fòrça monde. Serà la seguida de Carcassona 2009 mas serà un pas de mai dins la forma e sul fons.
Sabèm que totas las lengas son en espèra d'una lei. Sabèm que i a una proposicion qu'es estada depausada e qu'es estada discutida entre de parlamentaris e de promotors de nòstras lengas. Per Anem Òc ! 2012 pòt èstre una reivindicacion comuna
Lo comitat d'organizacion d'Anem Òc ! a trabalhat fòrça dempuèi 2005. Los que son estacats a la lenga occitana li devon portar lor sosten. Las associacions que compausan Anem Òc ! pòdon pas portar aquel projècte sens ajuda materiala e financièra.
Apèli donc a far nàisser un movement de sosten a Anem Òc ! que permetrà d'organizar un eveniment reivindicatiu e popular que poirà gardar son independéncia, sa neutralitat fàcia al monde politic.
De segur la neutralitat vòl pas dire que lo monde politic deu demorar indiferent, es tot lo contra. A Tolosa en 2012 devèm arribar a far nàisser una convergéncia de responsables politics, de partits diferents (los que son portaires de valors democraticas e umanistas segur) que seràn en capacitat d'escotar las reivindicacions puèi de las portar cadun dins sa collectivitat, son maine d'accion e de decision.
E de tota faiçon es evident, o sabi e totes o sabèm : res poirà pas remplaçar la mobilizacion associativa, ciutadana, lo don de se, l'acte gratuit per una causa que passa los nòstres interèsses particulars, las nòstras ambicions individualas.
Lo benefici serà per la lenga e sonque, al delà de las capèlas associativas e politicas ; lo benefici serà pel joves que prenguèron lo cap de la manifestacion de Carcassona en 2009. Aquestes e plan d'autres espèran de nosautres quicòm mai que de discussions d'una autra epòca. Eles pensan d'un autre biais, bastisson lo monde a lor biais. Nos espian, espèran còps que i a una iniciativa nòstra. A nosautres de los desesperar pas ! Son las femnas e los òmes d'òc de deman.
Podetz far circular aquela letra, la signar, me mandar vòstre punt de vista.
Amistats occitanas.
David Grosclaude
Lo 5 d'abriu de 2011
grosclaude.david@orange.fr
06 83 01 19 37
Vous n'êtes pas connecté. Connectez-vous ou enregistrez-vous
Anem Òc 2012 : corrièr de David Grosclaude
Aller à la page : 1, 2
1 Anem Òc 2012 : corrièr de David Grosclaude le Lun 11 Avr - 12:11
admin
Trobador !!
_________________
Tant d'annadas aviái somiat
Al mòble en kit crompat a But !
Mas en lo montant l'ai petat !
Ai, Cocut !
Pau DELERMÀS-FIGORNIÈR
2 Re: Anem Òc 2012 : corrièr de David Grosclaude le Lun 11 Avr - 12:45
joan_cavalier
Trobador !!
3 Re: Anem Òc 2012 : corrièr de David Grosclaude le Lun 11 Avr - 17:34
Zengi
Trobador !!
Espèri tanben un pauc abans de me lançar dens aqueth debat e de balhar mon avis sus lo lengadò-centrisme (d'acòrd, aquò ei jà un punt de vista )
4 Re: Anem Òc 2012 : corrièr de David Grosclaude le Mar 12 Avr - 8:36
joan_cavalier
Trobador !!
5 Re: Anem Òc 2012 : corrièr de David Grosclaude le Mar 12 Avr - 13:18
Sokolovic
Trobador !!
De tot biais, sierve de ren de ne'n discutir, coma de costuma.
Pamens siau en ren segur que Marselha siegue mai decentrada que Tolosa per la part màger d'Occitania. Subretot que de TGV a Tolosa, n'i a gaire.
Au passatge, m'avisi que leis argumentas qu'aviam dichas aperavans ara son valablas, coma la question de la preséncia dei media exagonau. An esperat 2 annadas per si ne'n avisar...
6 Re: Anem Òc 2012 : corrièr de David Grosclaude le Mar 12 Avr - 13:25
sebastian
Gacha Empega !
Provençaus de bona volontat, unissetz-vos
Letra duberta de la FELCO - Legir la letra dins lo document PDF associat
Remarca : a la demanda d'unei de nòstrei, precisam que cada element sotalinhat dins lo tèxt que seguís es "clicable" e remanda a de documents complementari
Dempuèi d’annadas, dins l’encastre dau comitat “Anem, òc”, plaidejam, la FELCO, per una accion publica en Provença, recampaira de totei lei sensibilitats, per mostrar sus lo terren que lei vièlhei garrolhas de grafia o de capèlas se devon taisar davans lei dangièrs portats per lo Couleitieu Prouvènço.
Fins ara, siam estats ausits ren que parcialament : d’unei pensavan – e avèm agut pensat tanben – que la bona tactica èra de faire coma se lo dich couleitieu existissiá pas. Aquela tactica a benlèu pagat en defòra de Provença. Mas fau ben constatar qu’amb aquò avèm laissat lo terrenh e l’expression publica a aquelei que van bramant contra “l’occitanizacion de Provença”, que cobrisson d’escòrnas la direccion dau Felibritge, que preferisson la mòrt de la lenga puslèu que d’acceptar son unitat dins la diversitat (d’exemples de son accion en fin d’aqueste comunicat).
Es per aquò que sonam d’un biais solemne nòstrei collègas ensenhaires e mai largament, aquelei que vòlon faire viure nòstra lenga en Provença de s’organizar per una accion publica, espectaculara, recampaira, sus la basa de la crida “Anem, òc !”.
Una accion ansin es possibla, la pròva :
- de corrièrs foguèron mandats au president de Region per li demandar audiéncia au nom de leis associacions que compausan « Anem, òc »
•- nòstreis associacions sòcias, l’AELOC dins l’acadèmia d’Ais, e l’APLR dins aquela de Niça, trabalhan dempuèi d’annadas dins lo respècte dei doas grafias en usatge en Provença ; sei publicacions ne pòrtan testimòni
•- de jornaus coma Aquò d’aquí , Prouvènço aro an sonat cotria ai manifestacions de Besièrs e Carcassona. Fan plaça, dins sei colonas, a l’activitat deis occitanistas coma dei mistralencs. E mai un jornau coma Li Nouvello de Prouvènço, dempuèi d’annadas, a seguit una evolucion que lo mena ara a rendre compte de bona part deis activitats occitanistas (publicacions e collòquis).
•- l’emission Vaquí fai una plaça a totas las sensibilitats en Provença. Recentament faguèron una emission sus lo trabalh de l’associacion “provençau lengo vivo”
•- dempuèi 2005, lo Felibritge a rejonch lo collectieu « Anem, òc” e sa venguda a portat per carrièras a Besièrs e a Carcassona de centenats de manifestants suplementaris
•- a la manifestacion del 12 de decembre 2010, per la senhaletica bilingua a Villanòva de Magalona, Occitanistas e Felibres (d'unesi venguts de luenh) se retrobèron amassa, amb de plancardas dins lei doas grafias...
•- una « Plate forme pour la culture et la langue d'oc en Provence Alpes Côte d'Azur » es en linha que son preambul ditz clarament « La langue d’oc, dans toute la diversité de ses parlers (provençal rhodanien et maritime, alpin, niçois…) est la langue originelle de notre région, ainsi que de toutes les régions occitanes du Sud de la France, sur 32 départements de notre pays » e es signada tant per de responsables occitanistas coma per de majoraus dau Felibritge
De qué se passa dau temps que la majoritat dau mond de bona volontat se trufan dei garrolhas dau temps de l'an pebre, e que, emai foguèsson mai estacats a una grafia qu’a una autra, an subretot enveja de contunhar de parlar e d’ensenhar sa lenga ?
•• Lei deputats, leis elegits e au primièr reng, lo president de la Region son secutats per lo famós “Couleitieu Prouvènço”, que se fai passar coma lo pòrta-paraula dau “pòple de Prouvènço”. Simplificacions, messorgas, atacas ad hominem, tot i passa. L’occitanisme seriá tot entièr portat per una volontat uniformizatritz e mai separatritz. Seriá un dangièr non solament per Provença e per sa lenga, mai per la Republica.
•• I a agut d'avançadas despuèi la creacion dau CAPES occitan-lenga d'òc (trabalh sus una lèi lengas regionalas amb l’intergrop parlamentari, creacion dau Diplòm de competéncia en lenga occitan e breton per parlar que dei mai recentas) e pasmens lei deputats son secutats de questions escrichas li demandant ren aure que de considerar lo provençau coma lenga a despart, e presentant aqueleis aquesits coma autant d'atacas anti-provençau... Tot aquò en “oblidant” que lo dich CAPES d’occitan-lenga d’òc permet ara a de professors (que d’unei son membres dau famós couleitieu), de se dire « professors de provençau » sens que degun li cerque garrolha...
•E malurosament, aquò fonciona. De deputats, e mai d’unei en defòra de Provença, escrivon al Ministèri per demandar la reconeissença dau prouvençau coma lenga a despart. Trobaretz tot aquò sul sit de la FELCO e mai la letra qu’escriguèrem als diches deputats.
•S'avètz de dobtes, es aisit de verificar lo biais de faire d’aqueu couleitieu : comparatz lei sits internet. Costat FELCO, coma AELOC, de renduts-comptes d’activitats, de publicacions, d’accions, d’informacions. Costat couleitieu : la polemica e sempre la polemica.
Exemples :
•• Pour le Ministre de l’Education Nationale n’y a-t-il que deux langues régionales : le breton et l’occitan ? . De saber qu’un recors es estat depausat contra la creacion del Diplòma de competéncia en Lenga, conquistat de nauta lucha…
•• Une proposition de loi sur les Langues Régionales annonce-t-elle la fin de la langue provençale ?
•• Legissètz lo blòg http://daudau.blog.fr/ que se vòl pròche deau couleitieu... Un productor de film fai l’escomesa de doblar dins mantuna lenga regionala un film grand public. Per aquò demanda de doblaires qu’empleguèsson de varietat diferentas de la lenga d’òc, per donar idèa de la mirgalhadura de nòstra lenga. Luòga de saludar l’iniciativa, lo blòg sona a de manifestacions de protèsta contra los patrons de cinemà que projectaràn lo film.
Remarcaretz tanben que, contra la dubertura actuala qu’admet doas grafias, lo couleitieu, au mespretz de bona part de çò que s’es escrich ò que s’escriu en provençau (Robert Lafont, Sergi Bec, Joan Ives Roièr, per parlar que dei mai grands...) demanda una grafia unenca per Provença : « Le vecteur essentiel de l’enseignement du provençal doit être l’école de la République. L’orthographe utilisée pour l’enseignement de la langue sera la graphie moderne dite mistralienne ou provençale codifiée par Frédéric Mistral dans le respect des variétés dialectales. »
E tot dau meme ton, ambé la risca de donar a pensar au mond curiós de la lenga de Provença que s'agís aquí d'un subjecte tilhós, per pas dire d'un baston brenós. A la risca donc de veire aqueu mond prendre sei distàncias, e laissar tombar tot interès per la lenga. Es aquò lo tipe de resulta que pòdon ganhar lo mond dau Couleitiéu, que lo vòugan o non - li laissam encara lo benefici dau dobte.
Es inutile d'assajar de discutar amb aqueu mond (e podètz creire qu'avèm onestament assajat).
Es au contra indispensable de pas lei laissar apareisse solets dins lo debat public en Provènça.
Es temps que se recampen toteis aquelei que refusan l'embarrament dins de debats esterles e paranoiaques, e que vòlon que la causa de la lenga siague primiera servida, que que siague lo biais que l'escrivon.
Es temps qu'aquelei, toteis aquelei, se manifesten, pas solament a Besiers ò Carcassona, e fagan enfin saber en Provènça au mond de Provènça que i a pas de salut per sa lenga en defòra d'una accion concertada entre totei lei regions ont se parla una dei variantas de la lenga d'òc, aquela « rebello lengo d'o » que ne parlava Mistral.
Es just e just perque siam persuadats, la FELCO, que se laissam capitar la desmarcha separatista d'aqueu mond e sa negacion de l'existéncia d'UNA lenga d'òc sus lei trenta despartiments dau Miegjorn, es l'ensems de la revendicacion per la lenga d'òc pertot que se trobarà fragilizada.
Car leis enemics d'aquela revendicacion mancaràn pas de s'apielar sus aqueu tipe de manòbras de division per refusar tota avançada. Sufís de se sovenir dau biais que lo senator Charasse combatèt tota presa en compte dei lengas regionalas au moment dau debat sus la Constitucion, en fasent mina de se pausar en defensèire de l'auvernhàs... Çò que se passa, ò se passa pas en Provença, concernís tot lo mond.
Provençaus de bona volontat, unissetz-vos.
E per pietat, despachatz-vos !
7 Re: Anem Òc 2012 : corrièr de David Grosclaude le Mar 12 Avr - 13:35
Sokolovic
Trobador !!
Aquest letra mi fa ben rire, aurian pougut l'i pensar avans. Compti pas lo nombre de còps que leis aguèris per mail ò per telefòne per li explicar la situacion en Provença. Ara que s'avisan que lei falabracs de l'Unioun Prouvençalo començan de venir sagatar son trabalh a n'elei e pas solament a nosautres, venon rampelar son monde.
Es estonant de veire coma lei criticas qu'avian fachas a l'epòca ara son represas per lei memes que nos prenian per d'arlèris incompetents quora assajaviam de donar nòstre avejaire.
8 Re: Anem Òc 2012 : corrièr de David Grosclaude le Mar 12 Avr - 13:39
sebastian
Gacha Empega !
9 Re: Anem Òc 2012 : corrièr de David Grosclaude le Mar 12 Avr - 13:52
Sokolovic
Trobador !!
Mai sabi pas perqué mai aquesta mena de letra donairitz de leiçon que nos ven explicar la nòstra situacion e coma far per si ne'n despatolhar (coma se coneissaviam pas çò que si passa au nòstre...) mi dona puslèu l'enveja de lo far a l'encontrari e de lei mandar lei v'uns ambé leis autres cadun de son costat, occitanistas coma provençalistas.
Enfin, s'adreiça pas a ieu de tot biais, puei que si parla ai "provençaus de bona volontat", çò qu'es pas mon cas.
10 Re: Anem Òc 2012 : corrièr de David Grosclaude le Mar 12 Avr - 19:29
LaurençD
Occitan Warrior
Ieu siai puslèu d'acordi per i anar a Tolosa de Lengadòc, aquò me farà una passejada agradiva e puèi anarai faire un poton a la tatà. Mas abans que de signar, m'agradaria de saupre los detalhons...
_________________
http://lacabraelolop.canalblog.com/
11 Re: Anem Òc 2012 : corrièr de David Grosclaude le Mar 12 Avr - 23:41
Alh Òli
Occitan Warrior
Bouarf
12 Re: Anem Òc 2012 : corrièr de David Grosclaude le Mer 13 Avr - 5:01
jfrieux
Occitan Warrior
Dernière édition par jfrieux le Mer 13 Avr - 11:34, édité 1 fois
13 Re: Anem Òc 2012 : corrièr de David Grosclaude le Mer 13 Avr - 7:42
admin
Trobador !!
_________________
Tant d'annadas aviái somiat
Al mòble en kit crompat a But !
Mas en lo montant l'ai petat !
Ai, Cocut !
Pau DELERMÀS-FIGORNIÈR
14 Re: Anem Òc 2012 : corrièr de David Grosclaude le Mer 13 Avr - 9:28
Sokolovic
Trobador !!
Mai seriosament, es una causida evidenta, per de rasons politicas e marketing. Es la ciutat que faguèt lo mai, me sembla, per la cultura e la lenga d'òc. E puei l'a escasença de far quacaren de bèu amb sa populacion grossassa, que siau segur que vendràn de gents que serian pas estats a Carcassona, Besiers ò dins una autra vilòta.
Veirem ben coma tot aquò se debana.
15 Re: Anem Òc 2012 : corrièr de David Grosclaude le Mer 13 Avr - 14:28
Zengi
Trobador !!
16 Re: Anem Òc 2012 : corrièr de David Grosclaude le Mer 13 Avr - 17:20
Alh Òli
Occitan Warrior
LaurençD a écrit:Sembla que la question de la causida de la vila tòrne sus la taula. Benlèu que se son empegats dins lo comitat secret d'Anèm Òc, alara la letra seria lo signe qu'aqueles que vòlon sortir de l'anar-e-tornar Besièr/Carcasona (coma Grosclaude, çò sembla) an pas ganhat.
Ieu siai puslèu d'acordi per i anar a Tolosa de Lengadòc, aquò me farà una passejada agradiva e puèi anarai faire un poton a la tatà. Mas abans que de signar, m'agradaria de saupre los detalhons...
Carcassona d'Auda e Besiers de Lengadòc vòs dire
Siguem seriós, tant vau d'anar manifestar a Paris de regien parisenca.
Sokolovic a écrit:Tolosa me sembla una idèia melhora que Tolosa de Lengadòc bòrd qu'existe pas aquesta ciutat d'aqui.
Mai seriosament, es una causida evidenta, per de rasons politicas e marketing. Es la ciutat que faguèt lo mai, me sembla, per la cultura e la lenga d'òc. E puei l'a escasença de far quacaren de bèu amb sa populacion grossassa, que siau segur que vendràn de gents que serian pas estats a Carcassona, Besiers ò dins una autra vilòta.
Veirem ben coma tot aquò se debana.
Siáu pluslèu d'acòrdi émé tu. E comprèni pas ben perqué l'an pas pensat en 2009.
Mahmut: es a doble tranchant, non? Tant si lei candidats ne van interessar, tant si ne van brandar e si concentrar sus lei problemes vertadièrs de la societat francésa: l'immigracien, la burqa e la delinquancia deis immigrats en burqa.
17 Re: Anem Òc 2012 : corrièr de David Grosclaude le Mer 13 Avr - 20:44
LaurençD
Occitan Warrior
Alh Òli a écrit:LaurençD a écrit:Sembla que la question de la causida de la vila tòrne sus la taula. Benlèu que se son empegats dins lo comitat secret d'Anèm Òc, alara la letra seria lo signe qu'aqueles que vòlon sortir de l'anar-e-tornar Besièr/Carcasona (coma Grosclaude, çò sembla) an pas ganhat.
Ieu siai puslèu d'acordi per i anar a Tolosa de Lengadòc, aquò me farà una passejada agradiva e puèi anarai faire un poton a la tatà. Mas abans que de signar, m'agradaria de saupre los detalhons...
Carcassona d'Auda e Besiers de Lengadòc vòs dire
Siguem seriós, tant vau d'anar manifestar a Paris de regien parisenca.
As rason, cal estre precis : voliai dire Tolosa-de-Lengadòc-Naut et Besièrs-de-Lengadòc-Bas.
Mèfi, n'i a encara que van dire que valdria melhor anar a Marselha-de-Pacà.
De tot biais, ieu çò que m'agradaria es d'anar passar carrièra a Monistròl-de-Velai-a-pas-que-vingt-minutas-en-veitura-de-Sant-Esteve.
_________________
http://lacabraelolop.canalblog.com/
18 Re: Anem Òc 2012 : corrièr de David Grosclaude le Jeu 14 Avr - 6:45
maime
Lemosin de prumiera !
19 Re: Anem Òc 2012 : corrièr de David Grosclaude le Jeu 14 Avr - 6:47
Alh Òli
Occitan Warrior
LaurençD a écrit:Alh Òli a écrit:LaurençD a écrit:Sembla que la question de la causida de la vila tòrne sus la taula. Benlèu que se son empegats dins lo comitat secret d'Anèm Òc, alara la letra seria lo signe qu'aqueles que vòlon sortir de l'anar-e-tornar Besièr/Carcasona (coma Grosclaude, çò sembla) an pas ganhat.
Ieu siai puslèu d'acordi per i anar a Tolosa de Lengadòc, aquò me farà una passejada agradiva e puèi anarai faire un poton a la tatà. Mas abans que de signar, m'agradaria de saupre los detalhons...
Carcassona d'Auda e Besiers de Lengadòc vòs dire
Siguem seriós, tant vau d'anar manifestar a Paris de regien parisenca.
As rason, cal estre precis : voliai dire Tolosa-de-Lengadòc-Naut et Besièrs-de-Lengadòc-Bas.
Mèfi, n'i a encara que van dire que valdria melhor anar a Marselha-de-Pacà.
De tot biais, ieu çò que m'agradaria es d'anar passar carrièra a Monistròl-de-Velai-a-pas-que-vingt-minutas-en-veitura-de-Sant-Esteve.
Voilà. Fau estre precis amendonat
20 Re: Anem Òc 2012 : corrièr de David Grosclaude le Jeu 14 Avr - 15:06
copek
Casahèita
lo govern e l'opinion publica se trufa de tres colhons (e mai siaguessan mai de 20000) que fan un passa carrièra dins sa villa de provincia...
Grosclaude ditz que ten contactes amb bascos breton... e que li metan la pression per organizar una jornada comuna (mai cadun dins son terrador )
Los promotors de las autras lengas ara nos espèran. Espèran qu'ausiràn lèu aquel Anem Òc ! que lor permetèt tanben a eles de se reconéisser. L'espelida d'una reivindicacion fòrta, populara e audibla en favor de la lenga « regionala » mai parlada en França foguèt per eles una fòrça bona novèla. De basques e de bretons m'an demandat recentament çò que se passarà en cò nòstre e quand. Vòlon saber çò que farem per organizar quicòm lo meteis jorn. Cossí respondre que nosautres farem pas res. Ieu pòdi pas.
ai l'impression d'estre tengut en ostage aquí. Nos ditz que pòt pas respondre. Mai lo fa....
Siam d'un estat centralizat una republica "une et indivisible". Volèm una lei per las lengas regionala o pas [prendrai pas posicion sus aquel ponch) de França. Pense que nos cau manifestar amb totes "Los promotors de las autras lengas" a "Paris de regien parisenca"
21 Re: Anem Òc 2012 : corrièr de David Grosclaude le Jeu 14 Avr - 18:06
zo
Occitan Warrior
copek a écrit:Tolosa, Bordèu Seta o Oarzazata me desagradariá pas de ié anar mai sariá juste per se passejar per carrièra beuire un còp e dançar borèia (que m'agrada d'entretener los estereotipas...)
lo govern e l'opinion publica se trufa de tres colhons (e mai siaguessan mai de 20000) que fan un passa carrièra dins sa villa de provincia...
Grosclaude ditz que ten contactes amb bascos breton... e que li metan la pression per organizar una jornada comuna (mai cadun dins son terrador )
Los promotors de las autras lengas ara nos espèran. Espèran qu'ausiràn lèu aquel Anem Òc ! que lor permetèt tanben a eles de se reconéisser. L'espelida d'una reivindicacion fòrta, populara e audibla en favor de la lenga « regionala » mai parlada en França foguèt per eles una fòrça bona novèla. De basques e de bretons m'an demandat recentament çò que se passarà en cò nòstre e quand. Vòlon saber çò que farem per organizar quicòm lo meteis jorn. Cossí respondre que nosautres farem pas res. Ieu pòdi pas.
ai l'impression d'estre tengut en ostage aquí. Nos ditz que pòt pas respondre. Mai lo fa....
Siam d'un estat centralizat una republica "une et indivisible". Volèm una lei per las lengas regionala o pas [prendrai pas posicion sus aquel ponch) de França. Pense que nos cau manifestar amb totes "Los promotors de las autras lengas" a "Paris de regien parisenca"
Mas fau passar aqui la responsa de
Bonjorn David,
Nos coneissem pas mas èi fòrça respecte pel tiu trabalh en favor de la lenga nòstra.
Estant qu'as tot un fum d'informacions sul sicut, de qu'as pogut ausir sur l'idèia d'una manifestacion comuna (vòli dire, amb las autras minoritats linguisticas) a Paris?
Belèu qu'aquò pòt far paur a d'occitanistas allergicas al jacobinisme (un pleonasme, çaquelà), mas èi puslèu l'impression que les poders mediatics son mai concentrats sus Paris que non pas sus Tolosa (o alara m'aurian mentit).
Quora 200 medecins possan un bramadis davant l'Assamblèia se'n parla mai qu'un passa-carriera de 20000 personas a Carcassona o quitament a Tolosa!
E puèi totas las lengas a Paris, quitament se 10% dels militants fan le desplaçament, te faria de milierats de personas de desfilar, aval.
Sabi plan qu'aquò demandaria una organisacion de las bravas, sustot en esser tan pròchis de la presidenciala, mas de mon vejaire auria fòrça mai resson dins la França tota.
Amistosament,
Guilhem Hoareau
P.S. Soi un tolosenc emigrat a Besançon alara Paris me faria mens de transport...
L'ideèa d'una manif a Paris fa pas l'unanimitat en Occitània mas tanpauc en Bretanha e tanpauc en PBasc.
Donc riscam de pas i arribar
Tanben fòrça monde vendràn pas a París (familhas amb de mainatges pr'amor fa mai d'una jornada per d'unes.
per çò qu'es dels mèdias es benlèu vertat encara que sèm pas segurs d'aver quicòm mai. mas s'as I mn 30 a TF1 o France 2 es lèu doblidada e nòstres elegits eles an pas vist res.
E çò que nos a ajudat dempuèi 2005 son los elegits d'en cò nòstre dins lors collectivitats o quand son de parlamentaris.
E te o torni dire, n'avem parlat amb los bretons, los basques, los catalans, eles son paus cauds tanproauc per anar a Paris e pensan que i seriam pas mai nombroses qu'a Tolosa en rason de la deperdicion.
Amistats
David
Seriosament, de qu'an fach los elegits locals???
22 Re: Anem Òc 2012 : corrièr de David Grosclaude le Jeu 14 Avr - 18:52
Zengi
Trobador !!
23 Re: Anem Òc 2012 : corrièr de David Grosclaude le Jeu 14 Avr - 20:23
zo
Occitan Warrior
I. Mahmut a écrit:Soi pro sceptic sus la tienguda d'ua navèra manif a Tolosa, per contra soi convençut per l'argumentari de Grosclaude sus ua eventuau manif a Paris. Aquò fonccionarà pas, e per rasons de simpla fiertat, arrefusi d'anar m'abaishar en manifestar a Paris.
Fièr coma un gal francés!
24 Re: Anem Òc 2012 : corrièr de David Grosclaude le Jeu 14 Avr - 20:27
Einucent
Occitan Warrior
Quò fai un pitit bocin de temps que suèi pas vengut batalhar quí, seguisse pas los darrièrs pausicionaments de chasc'un. Voldriá espausar quauques punts d'òrgue.
Fasèm coma si erem quilhs de deciden (e sabem qu'es pas lo cas !)
M'interessaria que nos clinèssem sus lo contengut. Quò sira un còp de mai un eveniment eucumenic consensuau, organisat per «las associacions culturalas». Los partits politics son gentament convidats a furnir daus manifestants, sens èsser anonçats demest los organisaires. Quò vai a tot lo monde ?
Revindicam per… una lei, bon. Au punt de tornar damandar un 'dobament de la constitucion ? …de contestar la refòrma teritoriala en cors ? D'obtenèr de las institucion federativas coma dins los autres Estats Membres de l'Union Europenca ? Quò comença de far complicat, nos ne'n tendram a daus pòstes de profs.
L'anonça de la protesta se fai dins lo mai grand rambalh, relaiada de 50 biais desparrièr sus daus raseus de persona e sens visibilitat ordenada. Lo marketing qu'es bon per los autres, n'autres occitans sem «pas parrièrs» e nos podem passar d'identitat visuala, de campanha sus los raseus sociaus de site veirina e de juèc de document estampats visualament omogenes. Bastarà de lançar un concors per l'aficha e rai.
Sabe pas d'ente surtissès «un mes davant» la presidenciala, Mamuth (sabe pus los pseudos dau monde, ieu, se quò se tròba nos coneissèm) mas efectivament la capacitat dau mitan occitan es ren-mas 'quela : ensajar de far parlar de se dins un debat que se permetria cepte de la squeezar. Laidonc qu'es davant ò ren. La sola alternativa qu'es de bastir la presa de consciença de la problematica occitana (dins la testa de las gents, la premsa, tras la presença a las eleccions…) e dempuèi 40 ans lo cantonier que chava las fondacions es quilhat sus lo manlhe de sa padela.
Ente ? ah ente ? Me dobte que nos vam tornar legir las garrolhas de 2005, sus lo ton «fau far coma dise, ieu per qu'ai rason» Quò me sadola d'avança.
En 2005, qu'era un risc tròp grand d'anonçar la manif dins 'na capitala de region, que lo flop seria estat contra productiu. Auram avèm de bilhas per comptar sus 15-20 000 personas. A comptar de quo perqué pas Tolosa, en dejós qu'es daus suicide mediatic. Me damande bien per contra quin vai se mainar d'organisar la chausa. L'eveniment occitan de la vila qu'es lo festenal Occtianiââââ, un catalògui daus bals trad de la davalada, a grands còps de monuda publica per emplenir pas las salas… Pas de qué metre dau monde per charrièra, mai lo pretendèsse
Marselha ? Bordeu ? En 2009 i avia 'na còla Marselhesa que se prepausava, es quò lo cas uèi ? Auviguèi pas de bordalès dire "Yes we can". Davant vòle saber quin pòt organisar un fotralh parrièr davant de lor metre lo nenon dins los braces. De las vilas candidatas, es quò tròp impensable ?
Paris ? amb
Grosclaude tempta de fissonar los autres en metre se prumier la question sus la taula… la question de far 'na nuvela manif. E marchem pas corrisèm. Tot lo mond i va de son comentari per dire coma la faudria far quela de quí. Tant vau de dire que lo principi de ne'n far una es adoptat tacitament sens degun conultacion, coma de costuma.
25 Re: Anem Òc 2012 : corrièr de David Grosclaude le Jeu 14 Avr - 21:38
Zengi
Trobador !!
Soi d'acòrd, qu'ei justament aquò que hiqui en causa. D'alhors se me bremi plan, Anèm Òc digó a Carcassona qu'èra la tresau e la darrèra .. e que passarém a d'autas mejans de protestacion.Tant vau de dire que lo principi de ne'n far una es adoptat tacitament sens degun conultacion, coma de costuma.
26 Re: Anem Òc 2012 : corrièr de David Grosclaude le Jeu 14 Avr - 22:32
Einucent
Occitan Warrior
Onestament, pense que ne'n fau una, que lo pitit pauc de bruch que faguèrem es jà dobledat. Quela estrategia de se japir sus lo calendier exagonau de las presidencialas/legislativas m'emmerda un pauc mas coma dise dins lo long post sus naut avem ren bastit que permetria de se ne'n passar.
Pense que ne fau una, tamben per lo monde qu'an realisat en 2005 qu'eran pas tots sol. Per un còp qu'avem un mejan de jugar pas los darrièrs daus Moícans lo podriam entretenèr. Mèfi, eh, dise quò dau principi, quò vòu pas necessariament dire que lo costat grossa 'massada d'enfants de còr (amb una risona nècia e a chantar «Jésus revient»…) m'estambordèsse.
Ò pren pas grand risc lo típe, en dire
Sem nombroses, crese, de se dire que fau far quauqua-ren. Ò pren de vitessa l'estructura colectiva que ne'n podria decidir e qu'es pas gaire reglo. Totun, los coneis los bogres, e sap que lo còp de fisson au cuòu fai mestièr.De basques e de bretons m'an demandat recentament çò que se passarà en cò nòstre e quand. Vòlon saber çò que farem per organizar quicòm lo meteis jorn. Cossí respondre que nosautres farem pas res. Ieu pòdi pas.
Dins la practica (qu'es un pauc perso coma preocupacion) quò m'emmerda de badar davant la campanha Yes we can d'Obama ò la dau referendi poupulars en Catalonha, sens veire la mesma cura de com' de qualitat au demest dau mitan que vira a l'entorn de quò que m'interessa.
L'autra question que me pause, qu'es lo potenciau militant dins la vila qu'acculhiria la manif. Quò s'organisa pas coma un colòqui ò n'expo. Per me qu'es l'element essenciau per chausir ente (se manif i a)
27 Re: Anem Òc 2012 : corrièr de David Grosclaude le Ven 15 Avr - 5:48
Alh Òli
Occitan Warrior
I. Mahmut a écrit:Soi pro sceptic sus la tienguda d'ua navèra manif a Tolosa, per contra soi convençut per l'argumentari de Grosclaude sus ua eventuau manif a Paris. Aquò fonccionarà pas, e per rasons de simpla fiertat, arrefusi d'anar m'abaishar en manifestar a Paris.
Es primari, coma pausicien younoouataimine.
28 Re: Anem Òc 2012 : corrièr de David Grosclaude le Ven 15 Avr - 11:38
Einucent
Occitan Warrior
Paris qu'es non, mas quitament pas per 'na rason de principi, perqué fau meitat dotzenat de personas, a temps plen, pendent los 2 darrièrs mès davant la manif, (e sus plaça naturalament) L'aviam a l'Unef, jamai los militants occitanistes parisencs an pogut aver qqr entau.
Puèi me lordan los neuneu, que se pensan uncortègi parisenc dau mesme biais que la permenada de santat que fuguèt Carcassona. De las manifs a 20 000 ne'n vesen totas las dimenjadas se fau, e per lor parlar de qué ? «Ah du patois, mais peurquoi v'faites des manifs pouur ça, y'a pas aut'chôs-z-à s'occuper, sérieux» Faudra bien un jorn èsser en capacitat de lo dire Mèrda en fàcia, mas qu'es pas en 6 meses que ne'n pausarèm las condicions.
29 Re: Anem Òc 2012 : corrièr de David Grosclaude le Dim 17 Avr - 21:09
Lafontan
Occitan Warrior
30 Re: Anem Òc 2012 : corrièr de David Grosclaude le Lun 18 Avr - 8:09
zo
Occitan Warrior
Lafontan a écrit:Sembla que i aje un consensus per una jornada "nacionala" amb los autres pòbles de França, es una bona causa, per Occitània Tolosa recamparà al segur lo maximum de monde mas res empacha de far tanben amb la diasporà un eveniment simbolic sus Paris, que i a pas forçadament besonh de plan de monde per aquò.
+1
Contenu sponsorisé
Aller à la page : 1, 2
Sujets similaires
Permission de ce forum:
Vous ne pouvez pas répondre aux sujets dans ce forum

robotstxt: allowed

filter: keep


text:
Lo Conservatòri Occitan es una creacion de la comuna de Tolosa del temps que l’Estat s’en aucupava gaire ; puèi la tecnocracia francesa i a trapat un luòc de creacion de foncionariat, sovent pauc competent o afocat a l’afar de sa promocion, e a creat aital una associacion regionalista per s’aucupar del fons d’aquel establiment tolzan, en oblidar l’entorn ont sa promocion deuriá èstre un objecte d’externalizacion e de recrutament dels estudiants pel Conservatòri Occitan ; lo sistèma politic i a trapat son interès, las òbras occitanas mens, e sa musica encara mens.
Aital, una exposicion es actualament en mòstra dins los corredors ( lo bastiment es pauc adaptat per aquelas exposicions e una aula es voida a costat e se sona Frederic Mistral ! ), se parla dels Aboés de Corserans dins los corredors aerats del bastiment nòu aquel ; es un remirable trabalh d’un passionat, que lo sistèma COMDT a abandonat a la promocion dempuèi l’atemptat de Charlie Hebdo. La podètz visitar, dins los corredors del Conservatòri Occitan, dins un corredor per una exposicion de granda qualitat e BILINGÜA, quina pietat !
L’exposicion es fabricada –fabricada de cap a cim- per Pierre Rouch e amb l’ajuda d’una subvencion europèa, que, en contracte especial ambe l’autor, interdit la reproduccion e la venda del libre qu’acompanha (!) …. L’exposicion aguèt una promocion de premsa que sembla pas èstre dedicada a la premsa en lenga occitana o al mitan dels militants occitans ; benlèu que l’administracion d’aquela associacion para-estatala los cal pas costejar ? Perqué parlan la lenga que vòlon pas veire sens que dins l’article 75-1 de la constitucion, coma un element antropologic e non pas dinamic …
Es çaquelà una exposicion qu’amerita d’èstre presentada dins totas las mediatècas de la vila tolzana (lo grand Tolosa e al delai), pel moment s’en anirà lèu a Sant Orenç, mas a l’arcuèlh sábon pas quand i anirà. L’exposicion, de moment, se perlonga en abrial 2015, e deviá d’arrestar en març 2015.
La promocion de son installacion s’es faita al moment «dels afars de Charlie Hebdo», « afar qu’an monopilizat los mèdias» que díson a l’acuèlh del COMDT. Es pietadós que l’exposicion aguèsse pas agut una promocion autanplan digna que la dignitat d’aquela exposicion, d’una civilizacion occitana de la musica, civilizacion qu’amerita de passar mau d’un lindal de conservatòri de musica, per exemple aquel del conservatòri musical de Tolosa, al delai dels corredors aerats del Conservatòri Occitan de Tolosa.
Es pietat que l’associaicon foncionariala d’Estat COMDT posquèsse pas trapar l’idèa de l’ajuda del servici comunicacion de la comuna de Tolosa o de l’aglomeracion, per una promocion que visiblament sábon pas far. Es tanben una promocion que sembla pausar problèma per, en dinamica, prepausar l’exposicion a d’autras bibliotècas de la vila de Tolosa, a mantunas carrièras del bastiment nòu del Conservatòri Occitan, e mal adaptat per aiçò !
Atanben, se pausa la question de la foncionària en carga de l’occitan dedins la comuna, lo servici cultural l’enbarra perqué ? Quin ròtle li vòlon pas far jogar ? (e aiçò dempuèi sa genta nominacion per una comuna d’esquèrra).


text:
occitan. Lo BLOG TOT EN OC du pays Occitan.Langue occitana.Occitan occitanie, occitanesque. Diversite de l'Occitanie culturelle. Differentes formes dialectales.Peintures logiciels informatiques, nouvelles. Commentaires de la mode de l'actualite defini par les mass medias dominants.Poesie. coups de coeur. Politique et diversite. l'unesco e la diversite en France. Hypocrisie de droite et de gauche. Le cancer jacobin. croisade e cathare. Grands massacres.
lundi 29 septembre 2008
surrealism
L'uèlh vei pas que las ombras lèugièras, sus las parets de la caforna, rebats torçuts per son esperit acossomit, que se tròba plan de sa vida estrècha, incapabla de veire las fòrmas cambiadissas o de'n imaginar. Lo païsatge costumier, cambia de fòrma , quand òm lo gaita lo nas al ras de l'èrba, sarrat de las amigas formigas e sautabocs, pichòts pòbles de l'èrba, qu'òm ausis pas que lo resson de las peires, que davalan de las montanhas , puèi qu'alisan sens fin dusca'l rivatge , per venir s'i mudar en sable .
Lo grand disia que, benlèu, èstre joine es pas qu'aquèl biais de pausar cada matin un uèlh nòu sul monde e trovar polid lo rebomb de las peiras.
E qu'estre vièlh serà puslèu de regardar al travers de la peira que rotla , per devinar l'endrèch ont finirà de rotlar, per se capitar sa plaça cauda al solèlh, e gaitar los astres virar de contunh e las estelas s'atudar una aprèp l'autra, en se disent que de tot biais, la posca sola demorarà .
samedi 27 septembre 2008
inquisicion
Se dis que la bibliòtèca serva la traça de mai de 5000 questionaments , e que Fornier, Caux e Pierre, faguèron tant d'estrambòrd, que lo Papa el meteis los preguèt de donar la metòda als inquisitaires espanhòls que començavan a pron pena disn lo mestièr.
Aqui çò que diguèt un cèrt Peyre Garcia, prigondament catare, a perpaus del maridatge e de la sexualitat en general:
Aquò's una vertadièra putaranha. Degun pòd èstre sauvat s'a de rapòrts ambe una femna, amb sa quitia femna dins lo maridatge. I a pas de maridatge qu'entre l'arma e Diu.
La gleisa romana es una macarèla que voja lo veirin a los que creson en ela.
Lo catare Peire Garcia dis que sens penitencia i aura reincarnacion:
Degun sera sauvat s'a pas fach d'a fons penitençia avant la mòrt. Un esperit que fa pas de penintencia dins un còrs passarà per èstre sauvat , dins un autre còrs dusca complèta penitencia.
A perpaus de la justicia e de la violenca:
La justicia dèu pas condemnar a mòrt. Un "oficial" que jutjaria qualqu'un eretic e o faria morir en tant qu'eretic , serai un criminal. Diu volguèt pas d'una justicia qu'envèja a la mòrt. Es pas bon de se crosar contre un emperador (Frederic) , contre los Sarrasins , o contre un castrum, coma Montsegur quans s'òpausava a la gleisa, o contre qualqu'autre luòc , ont se pòsca trobar la mòrt. Los predicaires de crosada son de criminals.... (l'òrdre franciscan....)
I a pas cap de purgatòri, i a pas cap de miracle e las almòinas dels viudants aprofièchan pas alas mòrts...
le Dieu bon creguèt las realitats incorruptiblas e invistablas
Lo Diu missant creguèt las realitats corruptiblas e vistalhablas, a començar per l'òme...
Que lo meteis aubre pòd pas donar a l'encòp de frucha bona e de frucha enveirinada . Et donc lo meteis Diu pòd pas aver creat un monde ont i a tant d'oror e tant de beltat. Donc lo monde real ven del Diu missant , e lo monde de l'arma del diu bon.
Petre Garcia dis a perpaus del Diu dels catolics:
Si teniai aquel Diu que creguèt tant d'armas per ne'n sauvar tant pauc e damnar totas las autras , lo metrai en pèças ambe las onglas e las dents . Li escupiriai a la cara. Que los que crèson en el ne'n moriscan sul pic.
"la lei de Moise es pas qu'aparencia e vanitat "
"La Santa Vèrja e Sant Paul son davalats del cèl èran pas faches de carn..."
"negation de la crucifixion. renèc de las relicas...."
"dabant lo sègle IV lo sacrifici liturguca existissia pas , e la gleisa tenia cap de riquèsas...;"
Brèu se vei clarament consi lo catrisme èrs fòrça opausat a la gleisa romana....
vendredi 26 septembre 2008
anètz lo stada
Se vei aqui clarament :.
- lo cat ..... que vòl dire la rusa..
- lo brau .... que vòl dire la mesclada... la fòrça.
- lo sen e lo cuòl a l'ecran de tele que vòl dire la glòria sens qu'òm posca dire se s'agis d'una offerta o d'una demanda. .
-lo cagaròl que representa mantun còp lo mecène del ST, lo mec que saliva per pas gaire.
-la medusa que s'amusa de son monde (l'arbitre. ).
-enfin un gigant plegat pels rumatirmes , que minja l'erba e las formigas , en se remembrant son jove temps, e que de segur es l'entrenaire..
-enfin la bestiòta montada sus patas es l'anglès de servici.
jeudi 25 septembre 2008
clemença2050
mardi 23 septembre 2008
Vida estrecha
Vida estrecha.,
amar camin,.
bòsc desencantat,.
me Campeja.
lo fremin.
de l'eternitat.
Las carrièras.
fosc camin.
de caras son plenas.
es d'estelas.
sens fenir?
ò freja cadena;
cara amara.
del camin.
qu'en Roma nos mena.
aurem bèu a caminar.
serem sols.
amb nòstra pena.
De Oc87 88 89 de M Roqueta per JF BRUN
Aquela poesia me fa pensar tanben a la de J Bodon que dis alara, que d'amics, amai de fraires li reviron l'esquina, e que vei clar que la lenga mespresada es a mand de morir ...
ne'n veirem la fin.
lo cèl tot s'engruna.
del ser al matin, .
tiram lo cotèl.
enfants de ta maire.
que val la tia pèl,.
un espet de fèl ,.
quin aucèl becaire .
nos traucara l'uèlh.....
dimanche 21 septembre 2008
Clemença en 4000 dabant JC
La longa caminada
Subrebèla Clemença .
Que fa bel briu
Que marcha ambe la tribù,
Cap al Nòrd, cap al desert
En seguissent , lo flum poderos .
Que raja entre las ribas jaunas.
Clemença es la filha salvatge
De la pluèja e del fuòc .
Espèra de trobar una oasis,
Per se descansar del lassitge.
Rescontran pas que des barbars
D'òmes que sabon mème pas pintrar los còrs per dansar .
O escalprar la peire transparente ,
Qu'òm tròba dins aquelses rodols,
Per mercejar los Dius de donar lo fuòc per se calfar, e la pluèja per l'atudar.
Clemença a daissat la maire en re,
Podia pas pus marchar.
Se jaguèt per morir à l'ombra d'un cacièr,
Sens pus escotar lo japal de las iènas;
Mas dabant de fermar los uèlhs , que li faguèt prometre , de totjorn sarrar sus lo còr , l'estatueta d'or, e lo miralh magic que mostron la beltat del mond. Li parèt las mans e moriguèt en la sonant ninèta , d'un buf que se perlongava. E s'amudèt per totjorn.
Clemença prometèt de servar un pauc de la beltat del monde dins los plecs de son faudal.
Que los ômes aiman l'or , las riquèsas, la potencia, mas lor agradan encara mai que tot la beltat de la natura , de las pinturas , de las escalpraduras , e escriches de Clemença,e la beltat de sas cançons per parlar de la vida e de l'avenir dels òmes .
E aital, lèu, la beltat de Clemença foguèt estimada e festejada al païs de Nubia.
vendredi 19 septembre 2008
Fracatge mondial e françès
lundi 15 septembre 2008
Mort de Ramon
La tèrra demorava dubèrta coma si li avian donada un còp mortal. Lo cèl estirava las nivols , sens que sentissiam passar lo mendre buf de vent. Om auria dich que lo temps el meteis, s'èra arrestat.
Ramon mirèt un moment l'anèl que lo sèu paire li avia passat, quand li venguèt , son ora ultima. S'arrestèt un moment dins una flaqua de solèlh , susprès per aquèla pensada, se clinèt al remembre del paire , l'aujòl que desliurèt Jerusalèm. Aimava de se passejar a l'abroa de Tarn , al jonhar de Jonte, al maridatge de las aigas vèrdas e bluas, aigas lindes e claras coma lo cèl.
Pareis qu'un còp èra , a la Graufesenque, los olièrs fasian de tarralhas que se vendian pertot.
Mas Ramon s'estonava de veire passar tant d'aiga e se demandava consi los Causses podia ne'n rajar tant e mai, estiu coma invèrn. Es alara que la dolor venguèt la clavelar . Creguèt d'una espasa venia de li traucar lo pitre. Mas la dolor creissèt. La tuba negra davalèt espèssa.
Ensejèt de montar en sèla , son rossin vièlh Bucidan, mas la dolor ganhava lo braç d'esquèrra.
S'acuolèt dins la grava. Lo cèl cabucèt . Son cap butèt dins los codols . Entre que son pèd demorava enganat a l'estriu. Es aital que lo trobèron. Los uèlhs dubèrts per totjorn sus l'aiga que mormolhejava al ras del nas .
Foguèt Tarn que lo menèt cap a la vila mondina. Ramon lo rei mòrt a Milhau . De pertot de crids montèron. Savian totes , qu'amb' el s'acabava l'istòria occitana. Que lo francès se regaudissia segrètament.
Tarn li faguèt cortègi e totes los estajants de la rivièra e totes los païses d'apraici s'arrestèron per gaitar la barca escura alisar sens que cap de clas tinde. Las gleisas se calèron èlas qu'avian tant fach per l'arroïnar.
Un còp a Tolosa lo recaptèron coma un emperor, mas los autres lo perseguèron dusca dins la mòrt, puèi que perdèron son còrs. Benlèu ne demorèt pas que lo crane , sens saber s'èra lo sèu o lo d'un riton mòrt de plaser, o lo d'un escominjat, mas son istoria vos conti.
Ramon as pas cap de sepulcra a la mòda de Sant Denis, son còrs foguèt pas ensacat dins un estuch de cuèr per una còla d'evèsques puèi transportat e sebelit dins son païs de França al nòrd, coma lo del pauc val sonat Simon de Montfort .
Mas Ramon viu encara dins nòstre còr. E son istòria vos conti.
-
vendredi 12 septembre 2008
Marcabru e Clemença
Pel savi, ieu teni sens dobtença
Cel que de mon cant devina
Cò que cadun mot declina
Si come las Rasons despleia
Qu'ièu meteis soi en errança
D'esclarcir paraula escura.
Marcabru.
mercredi 10 septembre 2008
clementiti d'Al Fayoun
Entre los uèch prumièrs segles de l'èra los egiptians èran catolicas. Mas quitavan pas de renegar la dominacion politica dels romans e la religiosa de Bisança.
Que s'acapriçan contra los mèstres, romans que son fòrça crudèls.
Pareis que lo biais de venir catolica es un mejan de lutjar contre los envasidors romans que panan tot dins lo païs qu'es fòrça ric merce del Nil .
Resiston donc als romans.
Mas en 641 comença la conquista arabe e un sistèm rusat que capitan de convertir los egyptians. Que los còptes s'èran degailhats dins mantunas gleisas onte cadun volontava de comandar. Las gleisas còptas son arroinadas e de mai en mai somesas a la novela autoritat.
Los crestians venon minoritarias.
Chauc a chau pauc, l'art còpta s'apara e s'acantonan , darrièr las parets de las abadias .
Es aital que d'arqueòlogs germans van descubrir las pintraduras meravilhosas d'El Fayoun.
Miniaturas, escalpraduras, e subretot retraches , aital los de las femnas que semblan d'ara.
Entre elas , de notar , se troba lo de Clementiti una cristiana vièlha de 1500 ans maire de tota la linhada que coneissem nosautres per son amor de la poesia, e qu'es festejada cada annada a l'ostal d'Assessat. .
Un détalh, Clementiti ten una bela pel coirada que sa maire èra nascuda dins un rodol encara mai cap al miètjorn d'unes convents sonats Tabennesis e de Sant Pacôme. Aquela color metissa , laissava devinhar sas aujòlas négras mas aquò's es una autra istòria malaisida de provar.
lundi 8 septembre 2008
aubre genealogica de Clemença Isaura(branca asiatica)
samedi 6 septembre 2008
calèlh gascon
jeudi 4 septembre 2008
Ramon III Comte de Tripoli Liban
De Lebanon news. Article sur Tripoli l'occitane( excusatz mas impossible de copiar l'adreça internet)
De legir lo ròtle de Ramon III que causiguèt de tornar a Tripòli renhar , dins un païs plan mervelhos que l'occitan: lo Liban. Païs que va celebrar lèu la francofonia , e los francs, sens se remembrar gaire , dels cavalièrs occitans que visquèron un brave moment ailabas.
Pareis que demòran qualques bastissas e castèls aroinats , parièrs a los de las provinças tolosenca, perigordina o provençala.
De tot biais , l'istoriografia mitologisant franchimand classica , tal Michelet escaufèt la gloria(encara que glòria quand s'agis de tuarias, disem lo ròtle grand...) dels occitan(as) e lo sovenir de Ramon III.
Lor agradèt de far la plaça bèla a Godefroy de Bouillon, sostengut dins son trabalh d'amnesicaire , per Roma , a flor e a mesura que lo temps ajudava en sevelissant los ressons dels chaples òrres, del temps de las crosadas (1)... E que França se vejèt cargada de jogar mai que mai, dins son ròtle estrèch mas previst per ela, de filha ainada de la gleisa.
Lo libre de J F Garreyte L'aube des Troubadours prova clarament , l'importanca dels comtes de Tolosa dins la conquista dels luòcs sants. Avant la Cançon de Rotland (que R Lafont discuta tanben son origina, que semblaria qu'i ajesse un aujòl en lenga d'oc) , donc un libre occitan parlèt del ròtle, del comte de Tolosa sul camin de Jerusalem. Aquel libre que se sonava : la "CANSON d'ANTIOCHE", foguèt copiat per totes los monjes d'Euròpa.
E sembla plan que l'original daissèt pauc a chau pauc la plaça a las copias.
Solide que l'istòria oblidarà totjorn los vincuts, subretot que foguèsson mai grands que son vincidor . E subretot quand o vòl.
(1)Que foguèron d'en prumièr de guerras, pas que de guèrras, sonque de guèrras.
mercredi 3 septembre 2008
estiu la fin e lo darrier del mohican
mardi 2 septembre 2008
un moment ambe Madona
Sonarà pas las oras , ni las mièjas, ni los quarts, per revelhar pas , las autres milliards de segondas adormidas , amagadas qu'esperan pas qu'aquò: èstre sortidas de lor mòrt virtuala, de son nonren, per rajar d'un còp sus la tèsta d'un òme, e li viudar d'un còp lo sablièr del temps.
Sai que coma s'un issam de sautabocs s'enauçavan sus un païs per lo tuar còp sèc.
A çò que sembla fa bèl temps que lo monde calan lo batalh de las relòtges, coma lo de las campanas , qu'avem pas cap enveja de festejar la fugida de las oras, o de far mina de desbrembar que s'escapan quora ne'n parlem pas.
E que aladonc i a pas gaire de clau per s'escapar de la preson estrecha de sa clòsca.


text:
U.E.
Bossòst 2 – U.S.
SaliesMane 1
Victòria important era artenhuda per equip aranés
agèr dissabte en Bossòst dauant er equip deth SaliesMane. Siguèc ena
prumèra mietat a on era U.E. Bossòst anaue a marcar es dos gols que le dauen ua
important diferencia. Ath quart d’ora en un bon centre d’Abraham un defensa
deth SaliesMane pressionat per Héctor shutaue contra era sua porteria e marcaue
eth 1-0. Eth SaliesMane sajèc de respone damb pilotes centrades entà eth sòn
delanter Cep. En ua bona jogada der equip aranés Pèir shutaue desde laguens der
àrea e era pilota dempús de tocar en garròt entraue ena porteria. Ere eth 2-0
resultat damb eth que s’arribaue ath descans.
Ena dusaua meitat siguèc dominada
per equip deth SaliesMane que sajaue de retalhar distàncies en marcador. Ena
menuta 75 Cep aprofitaue un lançament de fauta entà marcar de cap eth 2-1. Encara
quedaue un quart d’ora e damb era pluja eth terren de joc estèc damb fòrça
aigua e en molt mau estat. En un lançament de fauta de Chauvet, eth portèr aranés
Iñaki responia damb ua bona arturada. Aguesta siguèc era darrèra ocasión der
equip francés.
Ath finau 2-1 victòria trebalhada
e fòrça necesaria dauant un rivau directe entara permanència dera categoria qu’estèc
reforçat damb jogadors des equips superiors deth SaliesMane.
Eth pròplèu partir jogam aguest
dimèrcles 30 d’abriu tàs 20:30 en Bossòst contra er equip deth Cazaril. Ei fòrça
important guanhar aguest partit contra aguest equip que tamben ei un rivau
directe entà estar un aute an en aguesta categoria.
¡¡¡ Vos demoram a toti !!!
U.E. Bossòst: Iñaki, Salva,
Abraham, Alex, Felipe, Gachi, Ignasi, Soufi, Miguel, Hector e Pèir. Remplaçants:
Kike, Miquel e Adri.
Trainer: Xavi
Tarjetes auriòles: Alex e Felipe.
U.S. SaliesMane: Exposito,
Garmong, Lagrange, Bamard, Fronton, Salumu, Chauvet, Cazenave, Cep, Roca, Verginjeanne.
Remplaçants: Bonzom, Da Luz, Riviere.
Trainer: Cazenave J. Jacques.
Tarjetes auriòles: Bamard,
Cazenave, Bonzom.
Arbitre: Duprat Philippe.


text:
23/07/2011
L'estat espanhòu vòu retalhar la lei de l'occitan! / L'État espagnol veut rogner la loi de l'occitan! / Lo stato spagnolo vuol intaccare la legge dell'occitano!
Non, l'estat espanhòu non es pas l'amic d'Occitània! Madrid que pretend impausar lo caractèr prioritari de l'espanhòu en fàcia de l'occitan. La recenta Lei de l'Occitan, Aranés en Aran, adoptada en 2010 dens la Vath Aran e dens la region de Catalonha, es menaçada uei per lo govèrn espanhòu, que hè un recors au Tribunau Constitucionau...
Vejatz aqueth article de Vilaweb.
Les commentaires sont fermés.


text:
Lo plaser de perpensar e d'escríver en lenga gascona. Aquiu qu'avetz lo men caièr aubrit.
divendres, 21 d’octubre de 2016
Catalonha, Navèth Estat d'Euròpa?
diumenge, 16 d’octubre de 2016
Quin nom mei estranh tà ua regioassa.
A mei, Xavier Deulonder i Camins n'accepta pas lo nom Occitanie-Pays Catalan, shens explicar perqué, supausadament pr'amor qu'a consciéncia qu'Occitània, segon lo concèpte occitanista, qu'abraça un territòri hòrt mei bèth que non pas lo d'aquesta regioassa.
Que i afirma que, segon eth, lo nom d'aquesta regiossa qu'auré d'estar "Languedoc-Pays Catalan". Lavetz, los País Gascons de qué'n hèm? Que's pòt discutir se los catalans o los gascons e son occitans o non (totòm n'ei pas d'acòrd sus aquestas duas questions); totun, per definicion, los gascons non son pas lengadocians e Gasconha n'ei pas Lengadòc.
Dongas, tà arrefresquir la memòria deu sénher Deulonder i Camins, que podem raperar la regioassa on e's situa Rosselhon que compren autanplan Coserans, Comenge, Bigòrra (aquesta eretada de l'antic comtat omonime, hòrt mei vascon que non pas occitan), l'antiga província d'Armanhac (lhevat un canton, abandonat au departament de las Lanas, Aquitània) dab Astarac, las Quate-Vaths e part de la Lomanha actuau qui s'i arreligavan, Savés e Lomanha, tots, tots, Gascons, sénher Deulonder i Camins: GASCONS.


text:
Qu'existeishen dus mots bascos qui s'assemblan hòrt enter si: l'un qu'ei lo vèrbe pulunpatu
qui significa cabussar (hens l'aiga) e l'aute qu'ei un aute vèrbe kulunkatu
qui significa jumpar (balançar) (la finau -atu qu'ei la marca d'un vèrbe en basco). En realitat, com b
e g
en gascon (cf. abor-agor, dauguns-daubuns, grau-brau, envolopar- engolopar etc, etc) p
e k
que son aisidament intercambiables en basco shens significacion particulara, pulunpatu
e kulunkatu
que son possiblament lo medish mot deu punt de vista filogenetic, o sia, a l'origina, b'ei possible los dus mots non n'èran pas qu'un solet. Com ac hasó remarcar justament Coromines, pulunpatu
(gasc. cabussar) que s'assembla au vèrbe latin plumbiare
deu quau lo mot basco s'ei podut derivar o sia que l'etimon deu mot basco e seré lo medish que lo deu mot occitan plombiar
(cabussar) e deu mot francés "plonger
".
En contra de l'ipotèsi oficiau (ved. diccionario de la Real Academia Española) qui hè remontar los mots cantabre e leonés columbiar(e) e castelhan columpiar (qui significan jumpar) tà un mot grèc rarissime, ipotèsi plan inversemblanta entà un mot de formacion populara, jo que pensi ad ua derivacion mei indigèna, a travèrs deu basco.
Las seguidas consonanticas pl
e cl
qu'èran de natura quasi imprononciabla peus aujòus deus vesins deu sud, en basco com en iberoromanç. En basco, los grops consonantics pl-, gl-, cl- e fl- qui començan un manlhèu latin que son regularament simplificats en - l; per exemple, basco landare
deu lat. plantare (gasc.
planta)
, basco lantu
deu latin planctu
(m
) (gasc. planh), basco luma
deu latin pluma
, basco leun deu latin plenu(m) (gasc. plen) etc. De la medisha manèira: latin clocca
->basco loka
(passat en aragonés: loca
, en gascon meridionau, loca;
prob.
esp. loco, loca,
port. louco, louca
), latin clarum
-> basco laru
, latin flore
-> basco lore
etc, etc N'ei dongas pas evident a prumèra vista que lo mot basco berun
(qui significa plom) e posca viéner de plumb(um). Totun, de manèira interessanta, qu'arretrobam plan ua insercion vocalica semblanta hens lo derivat supausat de "plumbiare" en navarrés, la lenga romanica extinta deus vascons deu sud (lo gascon - plan viu- estant istoricament la deus vascons deu nòrd), lat. plumbiare
-> nav. bolimbiar
segon Coromines DELCast. De la medisha faiçon, cf. Velasco
, varianta probabla de Blasco
, fòrma diminutiva basca de Blas (de Blasius, gasc. Blasi). En iberoromanç (aragonés exclús, l'aragonés n'ei pas ibero-romanic, que va com lo gascon e lo catalan), la solucion generau que consisteish a redusir lo parelh tà ua consonanta sola lat. plorare -> cast. & astur-leon. llorar, port. chorar; plumb(i)are: cast. plomo (gasc. plom), plomar (fòrmas restituidas a partir deu francés plomb
, plomber
), de comparar au portugués e galician chumbo
, chumbar
, chumbiar
(id.).
Lo mot basco kulunka(tu)
(jumpar) qu'a un parion etimologic e semantic clar en asturoleonés: colingar
en asturian, columbiare
en leonés, columbiar
en cantabre, qu'arretrobam en castelhan devath la fòrma columpiar
. Lo fèit que los quate mots romanics peninsulars començan per col
que suggereish que son passats per ua etapa basca o influenciada per l'euskara, o sia que seré un manlhèu deu romanç deus bascos. Que s'aparentan plan au vèrbe basco kulunkatu
o a ua ipotetica fòrma intermediària enter pulunpatu
e kulunkatu
: *kulunpatu
via ua fòrma bascoromanica de plumbiare
deu tipe *columbiare
. En asturian, la terminason un pòc particulara deu mot colingar
que rapèra un mot asturian plan sinonime xingar
, dab loquau *columbiar
e's pogó ibridizar tà balhar colingar
cf. leonés acingar = gasc. jumpar, portugués acenar = gasc. oscillar. acenar -> acingar, xingar, per atraccion possibla de l'onomatopèia associada au brut deu balançar de la jumpadera o de l'esquira, cf. cast. de Paléncia: chingar = soar (per ua campana); lo mot cantabre tinglar
qu'ei sinonime de columbiar
(jumpar) segon Bárcena; en cantabre deu parçan de Cabuérnigo, lo mot tilingase
que vira lo cast. columpiarse
e tilingu
lo cast. columpio, segon F. García González; cf tanben lo mot basco hòrt suggestiu bilintzi-balantza
: jumpader. Com ac avem dejà vist au debut d'aqueste messatge, lo quite mot basco kulunkatu
(jumpar) que non sembla estar, a l'origina, sonque ua varianta de pulunpatu
(cabussar) qui vien de plumbiare
. En galaicoportugués, sauv error mea, ne trobam pas nat derivat semblant en col- de plumbiare
, tanpòc en catalan; totun en navarrés que i trobam lo mot bolimbiar
qui'ns sembla plan estar un parion etimologic deus nostes mots cantabre, asturleonés e castelhan. Bolimbiar
que significa cabussar, tornejar aiga, agitar aiga (segon Coromines DELCast). Au mot navarrés bolimbiar que podem har correspóner lo mot golompio
(jumpadera) trobat hens un text deu sègle 16 deus archius de Passaje de Sent Joan (Guipuscoa) (ved. aquiu
), que'ns devem trobar de cara a un cas plan classic de mutacion b/g, normaument shens gran significacion semantica en cantabre pas mei qu'en gascon. O sia que columbiar e bolimbiar que semblan estar dus variants deu medish mot, exactament com pulunputu e kulunkutu en basco. Lo quite mot astur-leonés com lo mot castelhan que vienen probablament deu romanç de la zòna basca.
Lo cas deu gascon jumpar var. jompar, jomplar etc
qu'apareish un shinhalon diferent de lo de columpiar & co, qu'apareish derivar de plumbiare
d'ua faiçon mei comuna en maine romanic, qu'ei a díser shens insercion de nada vocau suplementària. Totun, lo mot non sembla pas de formacion gascona, los gascons que saben PLorar, que solen conservar intacte lo grop pl
deu debut d'un mot latin (cf. en occitan plombiar). Dus elements que pleitejan entà ua origina transpirenenca deu mot: prumèr, la j qui sembla substituí's a "pl" e qui rapèra fòrmas espanhòlas de plumbiare
; dusau, la significacion de "jumpar" balhada a un derivat de plumbiare,
e qui sembla
estar
ua caracteristica tipicament cantabro-ispanica. Lo mot gascon jumpar /jompar que rapèra los mots chumbiar
e chumbar
, qui son fòrmas de plumbiare
, respectivament en galician e en astur-leonés. La fòrma "chumbiar
" en galician qu'ei plan la fòrma etimologicament regulara esperada a partir de plumbiare
, mentre lo mot asturian e cantabre chumbar
que sembla arrehèit a partir deu substantiu chumbu
(cabussada) (pl -> ll o ch en cantabre, ll qu'ei prononciat y /j/ en cantabre, la ch de mots com chuvia o chumbu / chombu que i representa ua antiga y /j/ passat tà j /ʒ/, /tʒ/
puish finala, mei recentament, de j tà ch /tx/ cf. esp. lloviznar
= cant. chivisnear
o lluvisnear ( /ju-/)
, segon los parlars (Bárcena). Totun, la significacion contemporanèa de chumbiar
(en galician) e chumbar
(en asturian e en cantabre) qu'ei plan confòrma a l'originau de plumbiare
, qu'ei a díser "cabussar
", non significan pas briga "jumpar". En cantabre, un chombu
qu'ei ua cabussada (cabussada verticau, per contraste dab el calumbu
qui ei la cabussada en generau, segon Bárcena). En cantabre de la vath de Cabuérniga, ua vaca qu'ei dita chomba
quan la bèstia a los còrns dirigits de cap avath (F. García González).
Lo mot chombu, hòrt expressiu, quasi onomatopeic, que s'arretròba dinc en basco, en la varietat mei occidentau, mei vesia deu maine lingüistic cantabre: "txonbo egin
" en basco de Biscàia que i significa cabussar (literaument har "chombo
"), expression sinonima en biscaín de "dzanga egin
". O sia que los mots chumbo o chombo enqüèra que desconeishuts deu castelhan normat contemporanèu, e devèn har partida deu lexic de l'espanhòu dialectau o popular.
N'avem pas de cercar lo manlhèu tan luenh com lo cantabre, l'aragonés qu'a un mot chumblicarse
qui vòu díser jumpà's. En romanç aragonés, com en gascon, lo grop pl- qui comença un mot latin qu'ei normaument conservat (plorare -> plorar, en aragonés com en gascon), çò qui suggereish un manlhèu quitament en aragonés. Alavetz, que podem imaginar mei d'ua ipotèsi entà explicar la formacion deu mot: lo quite mot columbiar faussament decompausat en co-lumbiar-> iumblar, jumblar -> chumblar, chumblicar. Alternativament, columbiar qu'ei ua veritabla fòrma compausada co -lumbiar, la l iniciau de lumbiar resultant de la resolucion deu grop consonantic pl de plumbiare a la mòda basca. Fin finala, que podem demorar dab ua ipotèsi etimologica enqüèra mei simpla e mei probabla: lo quite mot aragonés, chumblicar, que deriva en fèit deu mot astur-leonés (cantabre inclús) chumbar manlhevat per l'espanhòu dialectau (cf. basco biscaín txongo egin), çò qui deisharé supausar lo quite mot chumbar qu'avè a l'origina los dus sens: cabussar e jumpar, com las fòrmas longas qui trobam en cantabre: calumbar (= gasc. cabussar) e columbiar (=gasc. jumpar), quasi identicas enter si. Aquesta dobla significacion cabussar /jumpar que semblaré estar ua caracteristica semantica gahada peu quite mot latin plumbiare
de d'ora per la còsta cantabrica. De fèit, en cantabre, lo mot jumpiar (de plumbiare) qu'ei balhat tà virar lo mot castelhan agitar (Bàrcena, dic.). O sia que lo cantabre qu'a autanplan lo doblon etimologic chombar (cabussar) e jumpiar (agitar), de plumbum e plumbiare, de comparar a calumbar (cabussar) e columbiar (jumpar).
Dongas, lo mot gascon jompar, jumpar, varianta jomplar, jumplar que sembla continuar, en fèit, un mot aragonés chumb(l)ar, de l'espanhòu dialectau chumbar, antigament *jumbar, dab la j prononciada a la catalana o a la francesa, fonème desapareishut en castelhan, astur-leonés e aragonés contemporanèus, totun enqüèra viu au sègle XV com ac atèsta lo judeoespanhòu ("ladino") contemporanèu (parlat peus descendents deus judius expulsats d'Espanha en 1492 e disseminats per l'Imperi Otoman) qui l'a conservat: en "ladino", la j de ijo (esp. hijo), jardín, mujer qu'a lo son de la j francesa, la jota castelhana n'i existeish pas. De chumbar, var. chumblar, que derivaré chumblicar per afixacion com las quitas variantas gasconas jompinar e jumpolar (Foix) ac hèn a partir de jompar / jumpar. Que cau raperar -ico
, -ica
qu'ei l'afixe diminutiu aragonés per excelléncia, la fòrma diminutiva que poderé viéner deu substantiu qui designa lo jòc deus mainats o la jumpa, id. en gascon: jumpolar, jompinar, de jumpòla, jompina, fòrmas afixadas de jumpa (Foix). En tot cas, la gran valor expressiva deu mot gascon jumpar
que degó facilitar la soa progression peus parlars deu gascon e deu lengadocian pròishe, exactament com lo mot "chumbar", aparentat au - e probablament a l'origina deu- noste mot jumpar, e pogó viatjar deu maine asturleonés dinc en Aragon. En gascon, que'm sembla lo mot pròpiament occitano-roman gronsar
(cat. gronxar - gronsar
, oc. non gasc. crossar
, latin tardiu *crontiare
, mot d'origina celtica), sinonime de jumpar, n'i ei pas tròp emplegat, probablament espudit per l'ispanisme sinonime. Palay que nòta lo mot gronsar com pròpi sonque deu gascon deu Gers. En Gers, que i ei tanben emplegat lo mot bombar-se per jumpà's (confusion ?). Per fin, que cau soslinhar que i a lingüistas qui explican lo mot anglés "to jump" (sautar), d'atestacion sonque modèrna en la lenga de Shakespeare (sègle 16) per un prèst gascon (lo noste jumpar) com ac rapèra lo hèra seriós "Online Etymology Dictionary
" (ved. aquiu
). O sia que lo mot e podó viatjar d'Espanha dinc a Gran Bretanha en passant per Gasconha.
En gascon contemporanèu, jumpar qu'ei sovent con·honut dab breçar, berçar (jumpar-berço en gascon de Baiona, cf. Foix), totun lo sens prumèr e generau deu mot qu'ei plan lo de balançar, oscillar (cf. Foix, Palay). La confusion que s'arretròba dab un sinonime gascon d'oscillar, meilèu cadut en desús: "abandoar" (anar d'ua banda tà l'auta, antig. bandon significava costat cf. arag. bando: oscillacion, arag bandiar, arag.-esp. bandear = cat. voltar). La jumpa, jumpina, jumpòla o jumpadera gascona que's ditz bandiadora
en aragonés contemporanèu (en catalan: gronxador
, de gronxar
, cf. gascon gronsar, sinonime de jumpar, fr. balançoire)
. En gascon de Luishon, lo mot abandoar que i significa breçar, mentre qu'en las Lanas lo mot que i significa brandar las campanas (cf. aragonés e espanhòu d'Aragon: tocar a bando
, qu'ei a díser soar la campana en impausant girs de 360 grads o sia torns complets; a medio bando:
la campana que non hè sonque oscillacions de 180 grads, anar e tornar ). L'etimon qu'ei o qu'èra tanben emplegat en registre agricòla: que's dalhava o segava dab ua traca de hauç aperada abandoader (arrecuelhut en Bigòrra, ved. Palay, sup. dic. ).
Entà clavar, e com a resumit, lo mot jumpar- var. jumpar, jomplar, jumplar, jumbar, jombar - qu'ei un ispanisme probable en occitan, aparentat au mot de l'aragonés contemporanèu chumblicar qui'n seré ua fòrma afixada e qui significa jumpar e au mot cantabre jumpiar qui significa agitar . L'origina etimologica qu'ei lo vèrbe latin plumbiare
. Aqueste etimon qu'ei partatjat dab ua seria de mots qui significan "jumpar" en basco, astur-leonés, cantabre e castelhan. La deriva semantica cabussar - > jumpar qui observam dab aquestes derivats de "plumbiare" que concerneish lo basco (kulunkutu vs pulunputu), l'aragonés (chumblicar), lo cantabre (columbiar, jolumpiu etc), lo castelhan (columpiar), l'asturian (colingar), lo leonés (columbiar), totun non lo galaicoportugués. Lo galician qu'a guardat chumbiar
dab la significacion de cabussar ; lo portugués n'a pas sonque chumbar qui n'i significa pas sonque plombar: arrecobrir de plom o hicar un sagèth de plom. Tà díser cabussar, lo portugués qu'emplega mergulhar, deu latin merguliare (id.).
L'asturleonés (cantabre inclús) qu'a au còp chumbar
dab lo sens de cabussar e lo mot probablament d'origina bascoromanica columbiar
o colingar
qui significa jumpar. De manèira interessanta, lo cantabre, enter asturian e castelhan e a la termièra deu Bascoat, non sembla pas har nada diferència filogenetica enter las duas significacions semanticas deu "plumbare" espanhòu : a la question quin virar lo mot castelhan "zambullir
" (gasc. cabussar) en cantabre, lo cantabre qu'arrespon calumbar
, la "zambullida
" , mot qui vira cabussada en castelhan, qu'ei (el) calumbu
e (el) chombu
en cantabre (Dic. Bárcena). Lo vèrbe castelhan columpiar
, qui significa jumpar
, que's ditz columbiar
en cantabre. O sia qu'en cantabre, mots tà virar cabussar e jumpar que son quasi identics enter si: calumbar
e columbiar
. Lo mot cantabre qui vira jumpar non sembla pas estar sonque la fòrma frequentativa d'un mot qui vira cabussar. En castelhan, lo mot derivat de plumbiare dab lo sens de cabussar (occitan plombiar) que s'i sembla extint au profieit de "zambullir", mot estranh qui vieneré de subbullire (literaument "sos-borir") segon los bons autors. Totun, que cau remarcar lo cantabre qu'a lo mot jolumpiu
qui significa jumpader. La fòrma singulara d'aqueth mot cantabre que poderé suggerir un antic *"solumbiar", construsit com columbiar: (su(b)-lumbiare), deu quau zambullir e poderé plan derivar jos l' atraccion de bullir
.
En tot cas, lo sens "balançar, jumpar " deu mot gascon jumpar qu'et tipic de plumbiare
en la zòna cantabrica d'Espanha, lo mot jumpar que vien probablament d'aquesta region (uei lo dia chumbar en asturleonés, antigament *llumbar -*yumbar -*jumbar , deu latin plumbum, plumbiare) e arribat dinc au gascon en viatjant per l'espanhòu dialectau e l'aragonés.


text:
Opinion
L'Estat en Afganistan: mantunas òbras sempre (Article en francés dins Le Devoir )
Houchang Hassan-Yari, Professor al Collègi militar reial del Canadà a Kingston
Ali G. Dizboni, Professor al Collègi militar reial del Canadà a Kingston
Edicion del divendre 27 de julhet de 2007
La Constitucion de 2004 aital coma la de 1964 fa de l'Afganistan un Estat «unitari e indivisible»; un modèl, segon lo Fòrum de las federacions, que se trapa dins 169 dels 193 Estats independents. Pus particularament, en 2004 coma en 1964, l'Afganistan aviá demandat l'assistença de França dins la redaccion de la seuna Constitucion. Òr, malgrat la seuna decentralizacion administrativa recenta, França damora lo quite modèl de l'Estat unitari, l'arquetip del govèrn central unic. Las instanças localas de poder son literalament vistas tala mantunes «organes» de l'Estat central. Mas per l'Afganistan, es melhor de demandar se un Estat unitari es al riu del temps una bona solucion. Lo federalisme ne seriá pas mai adaptat tal un modèl politic per governar una societat e un país tant fragmentat qu''Afganistan? Cresem que òc. E sem pas los sols.
Barnett Rubin, autor de The Fragmentation of Afghanistan, afirmava recentament dins un article publicat per las Foreign Affairs (genièr-febrièr de 2007) que, paradoxalament, Afganistan pòrta un dels govèrns los mai centralizats del monde al luòc d'institucions politicas decentralizadas que podrián melhor gestionar l'extrèma diversitat de las seunas populacions.
Los arguments en favor d'un tal projècte federalista fáutan pas. Primièr, un regime federal redusiriá los dangièrs d'«iraquizacion» del conflicte qu'arriba pauc a pauc, jà marcat per mantunas divisions d'òrdre etnic e confessional e una deriva criminala pre-occupanta. Segond, un sistèma federal es mai compatible ambe un procèssus de consolidacion de la patz car es fondat sus la recèrca del compromís, sus la participacion de diferentas composantas de la societat e sus la quèsta de la securitat umana.
Dins lo seu plan de 2006 («Protéger les Canadiens: reconstruire l'Afghanistan»), lo govèrn canadenc s'es questionat seriosament sus l'oportunitat d'un Estat supercentralizat en Afganistan e sus la seuna capacitat de protegir los Dreits de l'Òme. Es çaquelà la conclusion de mantunes rapòrts establits per d'autres govèrns e per d'organisme non governamentals tal International Crisis Group. Se i trapa mantunas recomandacions en favor d'una decentralizacion del poder cap a las províncias per fin de redusir l'ineficacetat de la pesuga bureucràcia centrala. Briu, los principals objectius del govèrn del Canadà en Afganistan -- desvolopament, defensa e bona governança -- serián melhor servits per l'instauracion d'una regime federal dins aqueste país. E las rasons son claras.
Sovent sonat lo caireforn d''Asia centrala, luòcs que s'encontran las civilizacions e las lengas d'Índia, d'Iran e de la Transoxiana, Afganistan es poblat per mantunas comunautats lingüisticas e etnicas. Es atanben qualificat de mosaïca eterogèna e pluridimensionala que l'extrèma diversitat ne far un microcòsme d'Asia mejana sancièra. La geografia s'en mescla atanben, car la natura montanhosa del territòri, elonhat de moderar los fèits de la fragmentacion etnica, las fa pujar. Cal simplament acarar las majestuosas montanhas d'Hindou Kouch e los seus pertús escarpats dins lo nòrd-èst del país e las estèpas aridas e deserticas del sud e del sud-oèst.
Malgrat aquestas volontats sornas de centralisme, lo govèrn central a Kabol es pas en capacitat de gestionar aqueste regionalisme etnogeografic. La seuna impoténcia a acabat per crear un voide politic qu'an occupat los «jirgas» (assemblèas tribalas), los talibans e los rets dels narcotrafiquants. En Kandahar, los jirgàs an beucòp de poder e, segon lo rapòrt del Senlis Council (Canada in Kandahar, junh 2006), resístan a las injoncions de Kabol. Dementre la luta antisovietica (1979-89) e las guèrras civilas que an seguit, los diferents gropes de modjahidines son estat financiats pe diferents poders regionals e extra-regionals tal Paquístan, Iran, Aràbia saudita e Estats-Units d'America del Nòrd.
Una identitat nationala
Çaquelà, una identitat nationala afgana, nascuda sobretot dins los camps de refugiats en Iran e Paquístan, a pujat de vertat. En efèit, malgrat los esfòrçes bèls desplegats per la monarquia dins las annadas 1960, l'estacament nacional èra mens desvolopat que l'apartenença etnica e tribala. Abans d'èstre afgan, èra pachtó (o pachtone) (42 %), tadjic (27 %), hazarà (9 %), ozbec (9 %), aimac (4 %), turcmène (3 %) e balotche (2 %). Auèi, l'identitat dels Afgans sembla a un Janus Bifrons, lo dieu roman a doás caras oposadas, car aparéisson pron sovent divizats entre els mas units contra l'estrangèir. Dins aqueste contèxte de diversitat, l'islam jòga un ròtle important de tal biais que deven un punt d'unitat e de coësion nacionals, sobretot que la majoritat es sonita.
Aital dins mantunes païses del Terç-Monde, la nocion modèrna de ciutadanetat e de participacion volontària dins l'encastre politic de l'Estat es una fleblessa en Afganistan. L'Estat central fauta de legitimitat o, pel mens, es mens legitime que los autres encastres socials (bessonatges, afrairatges, clans, confrairiás, tribús, etnias). En general, la participacion politica se fa en exterior de mantunas institucions formalas de l'Estat, que son vistas tal d'estrangèirs a la vida de mantunes. Aquò impliquèt una entrava dins lo foncionament segon los critèris de racionalitat e d'eficacetat modèrnas. La gestion de la causa publica s'en retròba limitada, ineficaça e portada a tota mena d'abús e de corrupcion. Tal zo diguèt Reeta Chowdhari Tremblay en Afganistan: Multicultural Federalism (From Power Sharing to Democracy, 2005), l'estructura centralizada de l'Estat non melhora la situacion; al contrari, farga d'autras contradiccions del sistèma afgan en favorizant la confiscacion del poder per una minoritat (clanica, tribala o etnica).
Perqué lo federalisme? Perqué garantiriá l'integracion nacionala tot en creant mantunas institucions e mantunes mecanismes de governança que mantunas competenças especificas serián amanadas localament. L'establiment d'unitats localas federadas a costat d'un govèrn central amistosariá lo pluralisme cultural als imperatius de l'Estat modèrne. En se, aquò farà ben foncionar un Afganistan de vertat, que siaguèsse aital fargat de gropes constitutius ( an sempre exercit la lora autonomia dins l'encastre d'interdependença e d'escambis que pújan pron long dins l'istòria.).
Un Afganistan federal accentuariá sus las valors constitucionalas fondamentalas comunas. L'espaci public seriá gestionat per las collectivitats intèrnas (federadas) e una comunautat globala (federala), caduna ambe mantunas competéncias distinctas. L'Estat federal seriá fondat sus una volontat de viure ensemble que consacrariá una ciutadanetat comuna, mas cada nivèl de govèrn seriá ambe competéncias e organizacions especificas, ambe una division foncionala d'aquestas competenças. Mantunas serián del govèrn federal; d'autres, dels govèrns federats, ambe mantunes mecanismes per resòudre los conflictes intergovernamentals. En aiçò, nos disem dins la linhada politica que los que vòlon un Estat central.
L'Estat afgan que pensam seriá un Estat multicultural, e non pas multinational (dins l'accepcion anglo-saxòna dels mots). La seuna creacion seguiriá l'exemple de l'Índia que, al moment de la sortida coloniala anglesa en 1947, los dirigents independantistas causiguèron un Estat nacional ambe una lenga oficiala, una ciutadanetat comuna e una Constitucion que reconeissiá la diversitat culturala, etnica, religiosa de la poblacion en acceptant mecanismes correctius de las inegalitats eiretadas del passat colonial, tal l'accion afirmativa, e mantunes quòtas dins las institucions legislativas e administrativas centralas. Aqueste tipe de federalisme es pron elonhat del modèl american que, malgrat certanas politicas favorablas a las minoritats visiblas, reconeis pas la lora existéncia dins lo dreit. Lo tipe de federalisme multicultural que pensam religa la ciutadanetat globala e dreits collectius particulars.
En crear un regime politic plurial e pluralista, s'afavoriza mantunas estratègias d'adobament entre eleits afganas en foncion d'interèsses communs. Aital, la politica seriá pus un jòc a soma nula que qualqu'un dèu forçadament pèrdre. Al fial del temps, portariá una cultura comuna.
En conclusion
En Afganistan, tot govèrn dèu aver per tòca tres objectius: la construccion d'una coësion nationala, lo desvolopament de l'economia, e la creacion atanben que la consolidacion d'institucions estatalas. En premièr luòc, un govèrn federal fòrt es normal, car es necessari per gestionar l'ensemble e promòure un desvolopament melhor balançat entre regions e gropes. En efèit, las regions de vivença dels Pachtós son beucòp mens doptadas en matièra de riquessas naturelas que las occupadas pels Tadjics o los Ozbecs alara que lo país damora essencialament agricòl e lamentablament sos-desvolopat. Al meteis temps, los Estats federats serián plaçat en seguida. En la seguida, lo govèrn podriá encadrat los gropes locals dins las institucions (assemblèas) vilatgesas e municipalas tal los Panchayat en Índia per gestionar las activitats de proximitat tal la sentat. Aqueste tresen nivèl de govèrn podriá melhor integrar mantunas femnas dins un procèssus politic.
Comentari del godilhaire : Caldrà menar los politicians occitans al Collègi militar del Canadà, lor farà de ben !!


text:
Era foto dera setmana. Atau an batiat ara dejà famosa foto dera Bruni e Letizia en tot pujar pes escales dera Zarzuela. Dues “prumères dames” que compartíssen es origens: es dues deishèren es sòns trabalhs (toti dus mediatics) entà formar part, per òbra e gràcia deth sagrat sacrament deth matrimòni, des mès nautes esfères deth podèr reiau e estatau.
Coma hemna, è de díder que compartisqui en grana mesura era indignacion e tanben era preocupacion de fòrça d’auta gent que pense que, s’era imatge mès important dera visita oficiau deth president francés ei era deth cu dera sua senhora e dera princesa espanhòla pujant ues escales, ei que quauquarren i a en Espanha que non marche ben.
Ei cèrt,e trist, qu’eth nòste interès non se centre massa soent en hame en mon o enes assassins en sèrie, se non que desvelhe mès espectacion, sense cap de dubte, quin vestit portaue Carla Bruni o se Letizia s’auie hèt era permanent.


text:
Las mila e una proesas de Pepin Trespomas - Vol 3
Seria d’animacion : 40 x 13 minutas
Realizat per Jacky Bretaudeau e Luc Vinciguerra
Les Cartooneurs Associés.
Un còp èra, un chivalièr pichon, pichonèl, que corrís lo vast mond, en companhiá de Magret, son cosinièr de fisança, e Picanhièr, lo fat del rei. Valent, plen de bontat e curiós, Pepin Trespomas trobarà totjorn la solucion dels problèmas que los tres amics encontraràn.
Dab las votz de:
Ives Durand, Laurenç Labadia, Pèir Arnaut Grosclaude–Lapléchère, Caroline Dufau, Cecila Chapduelh, Olivier Pijasson, Monica Burg, Guilhem Surpas, Emilie Esquerré, Violette labadie, Philippe Neyrat, Eliane Tourtet, Marie-Hélène Peyresaubes, Jòrdi Besombes.
- 40 episòdis disponibles en 5 DVD.


text:
Manifestation pour la langue Occitane 31 mars 2012 Tolosa
Nous étions 25 000 à Carcassonne, en 2009 !
Nous devons être encore plus nombreux, le 31 mars 2012, à Toulouse :
A l’approche des élections nous devons faire savoir aux candidats à la présidentielle et aux législatives notre détermination à obtenir une loi qui donne un véritable statut juridique aux langues régionales.
Une loi qui permette la mise en place effective, pour l’occitan, d’une politique linguistique publique cohérente et volontariste pour son développement sur l’ensemble de l’espace occitan.
Nous voulons une vraie reconnaissance publique.
C’est cela et pas autre chose que nous voulons.
10 000 à Carcassonne en 2005,
20 000 à Béziers en 2007,
25 000 à Carcassonne en 2009.
Le 31 mars à Toulouse nous serons encore plus nombreux,
car notre langue est un bien commun et sa vie et son développement sont l’affaire de tous !
Avec votre aide et votre participation cette manifestation sera une réussite.
Faites circuler l’information et tous ensemble nous viendrons dire :
« Anem Òc ! Per la lenga occitana ! »
La Coordination d’organisation de la manifestation : Institut d’Estudis Occitans, organisme culturel reconnut d'utilité publique ; Calandretas, écoles occitanes associatives laïques ; Òc-Bi, association de parents d'élèves pour l'enseignement public bilingue, en partenariat avec Convergéncia Occitana (collectif d’associations toulousaines) et le CREO Midi-Pyrénées, Centre régional de l'enseignement de l'occitan.
--------------------------
CRIDA 2012
La preservacion de la diversitat linguistica e culturala dins lo monde es un enjòc màger per las annadas a venir. Pr'aquò, en França, la situacion legala i es desfavorabla. La lenga occitana es particularament menaçada per l'abséncia d'una vertadièra volontat politica en favor de sa transmission e de sa vida culturala.
Las lengas regionalas foguèron reconegudas dins l'article [75-1] de la Constitucion. « Las lengas Regionalas apartenon al patrimòni de França ».
Volèm una lei que done un vertadièr estatut juridic a las lengas regionalas.
Una lei que permete la mesa en plaça efectiva, per l'occitan, d'una politica linguistica publica coërenta e volontarista cap al seu desvolopament sus l'ensemble de l'espaci occitan.
Nos cal doncas, sul territòri occitanofòne, crear un environament favorable a l'ensenhament de e dins aquela lenga, a sa preséncia dins los media electronics, audiovisuals e escrits, a la creacion culturala en occitan. Aquò per tal de permetre e de desvolopar la transmission a las generacions futuras mas tanben lo seu emplec dins la vida publica e sociala d'uèi.
Los medias
Que volem un servici public de ràdio e de television en lenga occitana.
Los servicis publics (Radio France et France Télévisions) que deven establir un equilibri en la difusion suus canaus publics d'emissions en francés e en occitan, e aquò dens totas las regions de l'espaci occitan ; o au mensh dar missions de servici public a operators associatius o privats.
Que demandam ua ajuda especifica entaus operators privats (ràdios associativas, televisions e premsa escriuta) qui tribalhan en favor de la lenga occitana.
Que volem que la premsa regionau sia beneficiària de mesuras d'incitacion a l'emplec de la lenga occitana.
La creacion :
Le sosten a la creacion, aquò vòu dire una politica ‘specifica par l’edicion, le teatre e le ‘spectacle viú en general, par le cinemà e la musica.
La populacion diú podir descobrir una cultura tròp sovent resconduda.
L'educacion e l'ensenhament
Volem que chasque establiment escolar balhe, per tots los niveus, la libertat de chausir per chascun un ensenhament emb diferentas formas :
un ensenhament en occitan (bilingüe a paritat orària o en immersion);
un ensenhament de la lenga e de la cultura occitanas.
Volem un ensenhament especific per los adultes.
Volem lo desvolopament dau bilinguisme aboriu tanleu la pita enfància.
La vita publica
L’occitan, lo chau trobar dins la vita publica. Aquò vòu dire per exemple :
• lo respècte de la toponimia e la mesa en plaça d’una senhalizacion bilingüa ;
• l’encoratjament a l’utilizacion de la lenga occitana dins los luecs publics e dins la vita sociala.
Toteis aquelei demandas an una tòca unenca : que la lenga nòstra pòsque viure e que toteis aquelei que o desiran pòsquen l'emplegar. S’adreiçan au còp ai collectivitats localas occitanas (comunas, comunautats de comunas, despartaments, regions) e a l’Estat. Cadun se deu encargar de çò qu’es de sa responsabilitat.
Revèn a l’Estat d’adaptar sa legislacion. Es indispensable que nòstre president e nòstrei deputats a venir s’engatjan e garantisson lei drechs dei lengas regionalas amb una lèi.
IEO ; Calandretas ; Òc-Bi
* La lenga occitana es richa de mantunei varietats que ne’n retrobatz quauqueis unas (lengadocian, gascon, auvernhat, lemosin, aupenc e provençau), aquí dins la redaccion de La Crida per 2012.
Coordination : IEO-Coordinacion / 11 Rue Malcosinat 31000 Toulouse. 05 34 44 97 11 / 06 77 49 37 78
http://anemoc.org/ Contact : 2012@manifestarperloccitan.com


text:
06 août 2012
L’esconduda poténcia de Biterra : Sèm fòrça, pèça de Claudi Alranc
L’esconduda poténcia de Biterra : Sèm fòrça, pèça de Claudi Alranc Ongan, arribèri a l’Estivada de Rodès, qu’èra la fin, lo dimentge… es a dire que manquèri tot, amai l’artilhariá lorda de Zebda amb ben 40.000 personas, çò disiá lo jornal (aquò rai !!!). Los estanquets èran a se tancar e las tendas a se detendre, d’en pertot lo monde plegavan lors afars e se disián a l’an que ven. Semblavan crebats mas contents. ... [Lire la suite]


text:
Lo plaser de perpensar e d'escríver en lenga gascona. Aquiu qu'avetz lo men caièr aubrit.
dilluns, 18 de maig de 2015
Bascos o Indoeuropèus?
dilluns, 11 de maig de 2015
Lo Jornalet: quants lectors?
Aquesta enquèsta que concerneish la participacion deu lectorat a ua operacion de micromecenatge a favor deu Jornau. Cent un lectors que responon a l'enquèsta, çò qui ei estadisticament significatiu. Lo resultat deu sondatge que ns'indica quaranta per cent deus lectors que contribuin ad aquesta operacion financièra. Òr, que sabem dab precision quants son los contribuidors, la dada que's pòt trobar en la planta wèb de totSuma qui arcuelh aquesta operacion de micromecenatge. Qu'èran 76 a la data de la fin deu sondatge. Dongas, segon lo sondatge, aquestas setanta sheis personas que representan quaranta per cent deu lectorat, çò qui permet de valorar lo lectorat deu Jornalet a 191 personas.
Ua auta manèira d'estimar lo nombre de personas constituint lo lectorat deu Jornalet que's basa sus la participacion au sondatge. De las 76 personas qui an contribuit au micromecenatge, 40 qu'an participat au sondatge, ço qui representa un percentatge de participacion de 53 %. Aqueste percentage de participacion aplicat au nombre totau de participaires au sondatge (101) que permet d'evaluar lo nombre de lectors deu Jornalet a 192 personas.
Com a conclusion, que podem estimar lo nombre de lectors deu Jornalet, valorat a la data deu sondatge, a mensh de 200, a maudespièit de çò qui revendican los membres de l'equipa deu Jornau. La diferéncia enter las duas estimacions que's poiré explicar per un gran nombre de vesitas deu site deu Jornau qui non son pas deu fèit de lectors. Dit autament, un vesitaire n'ei pas necessàriament un lector.